
	Piegādātāja jautājums
	Pasūtītāja atbilde

	1. Lūdzam skaidrot un izvērtēt iespēju grozīt nolikuma/pielikuma prasību attiecībā uz pretendenta vai speciālista pieredzi gaisa apkures sistēmu projektēšanā rūpniecības un/vai noliktavu ēkām.
Vēršam uzmanību, ka Latvijas tirgū šāda veida objektu ar gaisa apkures sistēmām ir salīdzinoši maz, līdz ar to prasība par tieši šādu pieredzi būtiski sašaurina potenciālo pretendentu loku. Vienlaikus attiecīgās projektēšanas kompetences pēc būtības var tikt apliecinātas arī ar pieredzi siltumapgādes, ventilācijas un gaisa kondicionēšanas sistēmu projektēšanā citās salīdzināmās publiskās, ražošanas, noliktavu vai komerciālās ēkās.
Ņemot vērā minēto, lūdzam pasūtītāju precizēt, vai prasību varētu izteikt plašāk, piemēram:
"pieredze siltumapgādes, ventilācijas un/vai gaisa kondicionēšanas sistēmu projektēšanā publiskās, ražošanas, noliktavu vai citās salīdzināmās ēkās",
neierobežojot pieredzi tikai ar gaisa apkures sistēmām rūpniecības un noliktavu ēkās.

	Pasūtītājs piekrīt ierosinājumam precizēt prasību attiecībā uz pretendenta un speciālista pieredzi, paplašinot pieredzes apliecināšanas iespējas.
Prasība Pretendentam tiks izteikta šādā redakcijā:
“4.9. Pretendentam iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanai) ir pieredze siltumapgādes, ventilācijas, gaisa kondicionēšanas vai gaisa apkures sistēmu projektēšanā vismaz diviem tirgus izpētes priekšmetam līdzīgiem objektiem (piemēram, publiskajām ēkām, ražošanas ēkām, remontdarbnīcām, cehiem vai noliktavām). Pretendenta izstrādātajiem būvprojektiem jābūt saskaņotiem un akceptētiem normatīvajos aktos noteiktajā kārtībā, saņemot atzīmi par projektēšanas nosacījumu izpildi.” 
Prasība speciālistam tiks izteikta šādā redakcijā:
“4.10. Pretendents nodrošinās sertificētu speciālistu siltumapgādes, ventilācijas, gaisa kondicionēšanas sistēmu projektēšanā, kuram iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanai) ir pieredze siltumapgādes, ventilācijas, gaisa kondicionēšanas vai gaisa apkures sistēmu projektēšanā vismaz diviem tirgus izpētes priekšmetam līdzīgiem objektiem (piemēram, publiskajām ēkām, ražošanas ēkām, remontdarbnīcām, cehiem vai noliktavām).” 


Atbildi sagatavoja: 
· N.Vjatkina, Iepirkumu un līgumu pārvaldības daļas Tirgus izpētes un iepirkumu metodoloģijas nodaļas iepirkumu speciāliste.
